अमित शाह ने कहा कि ग्वालियर की धरती वीरांगनाओं और वीरों की धरती है। यहां से आजादी की लडाई में लडी वीरांगना लक्ष्मीबाई का कर्मक्षेत्र है वहीं पंडित रामप्रसाद बिस्मिल ने भी यहां से आजादी की लडाई का सूत्रपात किया। इन लोगों ने अपने वारे में नहीं देश के बारे में सोचा और आज इतिहास में इनमा नाम अमिट है और आने वाली पीढियां भी इन्हें याद करती रहेंगी, यह लोग युवाओं के प्रेरणा स्त्रोत की तरह काम करते रहेंगे। उन्होंने कहा कि १९७५ में इंदिरा गांधी ने आपात काल लगाया उसके बाद ७७ में हुए चुनाव में युवाओं ने एक बडा परिवर्तन कर लोकतंत्र को मजबूत करने का मेंडेट दिया। यदि इंदिरा जी फिर से १९७५ में चुनाव जीत जातीं तो लोकतंत्र की बात सोचना भी बेमानी होती। उन्होंने कहा कि भाजपा और अन्य पार्टियों में इंतना अंतर है कि भाजपा में लोकतंत्र जिंदा है। अन्य पार्टियों में परिवार के सदस्य ही सर्वेसर्वा हैं। उन्होंने कहा कि कांग्रेस का ५५ वर्ष तक शासन रहा फिर दस साल शासन रहा। भाजपा की सरकार बनते ही १२ सैनिकों को पाकिस्तान ने जला दिया। देश में गुस्सा था। लेकिन केन्द्र में भाजपा सरकार थी और नरेन्द्र मोदी प्रधानमंत्री। उन्होंने कहा कि प्रधानमंत्री ने सैनिकों के कमांडरों को बुलाया और दस दिन में सर्जीकल स्ट्राइक कर पाकिस्तान में घुसकर बदला लिया। राहुल बाबा इसके बारे में प्रधानमंत्री से पूछते रहे । सर्जीकल स्ट्रइक के बाद भारत का नाम भी अपने सैनिकों की मौत का बदला लेने वालों में अमेरिका इजराइल के बाद शुमार होगया। उन्होंने कहा कि प्रधानमंत्री नरेन्द्र मोदी ने विदेशों में भी भारत का नाम ऊंचा किया है। वह जहां जाते हैं मोदी मोदी के नारे लगते हैं। दाहोद का उदाहरण है कि अमेरिका के ट्रंप के बाद भी उदघाटन भाषण प्रधानमंत्री नरेन्द्र मोदी ने दिया।